**מועדון כדורגל נפטצ'י באקו** (באזרית: **Neftçi Peşəkar Futbol Klubu**, או בראשי תיבות **Neftçi PFK**), המכונה **נפטצ'י** (**Neftçi**, או בתקשורת באנגלית: **Neftchi Baku**) הוא מועדון כדורגל אזרי מבאקו, אזרבייג'ן, המשחק בליגת העל האזרית.

בשנת 2012 היה נפטצ'י למועדון האזרבייג'ני הראשון שהעפיל לשלב בתים של מפעל אירופי, לאחר שהקבוצה העפילה לשלב הבתים בליגה האירופית לעונת 2012/2013.

היסטוריה
--------

### עידן ברית המועצות

מאז 1922 נערכו אליפויות ברית המועצות בהשתתפות קבוצות עירוניות. בשנת 1937 הוחלט לארגן את האליפות בהשתתפות מועדונים רשמיים. באותה תקופה, אף על פי שהרפובליקה הסובייטית הסוציאליסטית של אזרבייג'ן ייצגה כמה אזורים, תחום הנפט כמעט נשכח. עם זאת, באותו זמן, באקו כבר צברה מוניטין של עיר נפט. לכן, אלה שעבדו בתחום "הזהב השחור" הקימו עד מהרה קבוצת כדורגל ב-18 במרץ 1937.

הסמל היה האות "H" של האלפבית הקירילי על רקע אסדת נפט - האות הראשונה של המילה "נפטיאניק". כמובן שגם צבע ה"זהב השחור" היווה את הבסיס לסמל. באותה תקופה, יחד עם שמן, כותנה, המכונה "זהב לבן", מילא תפקיד לא פחות בתהילה של הרפובליקה הסובייטית הסוציאליסטית של אזרבייג'ן מאשר שמן, ולכן הוחלט שצבע הכותנה צריך לבוא לידי ביטוי בסמל המועדון. מאז נשארה הקבוצה נאמנה לצבע השחור-לבן.

השופט המפורסם טופיק בחראמוב שיחק בעברו במועדון, אך פציעה קשה ברגלו מנעה ממנו להמשיך.

### הגמוניה מקומית

נפטצ'י זכתה באליפות הליגה האזרית הראשונה ב-1992, ולאחר מכן זכתה הקבוצה בתוארי אליפות נוספים בשנים 1995/1996 ו-1996/1997.

בתחרויות אירופיות המועדון הצליח לראשונה לעלות לסיבוב המוקדמות השני של ליגת האלופות פעמיים, לאחר שניצחה את אלופת בוסניה והרצגובינה שירוקי ברייג ב-2004, ואת אלופת איסלנד הפנרפיירדיר ב-2005

ב-2006 הצליחה נפטצ'י לזכות בגביע חבר המדינות לאחר שניצחה בגמר את FBK קובנה הליטאית.

לאחר שש שנות בצורת, במאי 2011 זכה המועדון בתואר האליפות השישי שלו ועונה לאחר מכן בתואר השביעי.

### הצלחה אירופית

בשנת 2012 היה נפטצ'י למועדון האזרי הראשון שמעפיל לשלב בתים של תחרות אירופית, לאחר שהקבוצה העפילה לשלב הבתים בליגה האירופית לעונת 2012/2013. הקבוצה הצליחה להשיג שלוש נקודות בשישה משחקים לאחר שסיימה פעמיים בתיקו עם פרטיזן בלגרד, ותיקו בסן סירו עם אינטר מילאנו.

עונה לאחר מכן, עונת 2012/2013 זכתה הקבוצה באליפות השמינית של המועדון, והשלישית ברציפות, וב-28 במאי זכתה בגביע והבטיחה דאבל מקומי.

במאי 2014, למרות שסיימה במקום הרביעי בליגה, הצליחה נפטצ'י לזכות בגביע האזרי השביעי של המועדון. באוגוסט 2014, המועדון הגיע לסיבוב הפלייאוף של הליגה האירופית לאחר שגבר על צ'יחורה סצ'חרה. בשלב הפלייאוף הודחה הקבוצה על ידי פרטיזן בלגרד.

בעונת 2020/2021, לאחר שבע שנים ללא תואר אליפות, זכתה הקבוצה בתואר האליפות התשיעי שלה.

סגל נוכחי
---------

נכון ל-21 בינואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | קרואטיהקרואטיה | שוער | איוון ברקיץ'  |
| 2 | אזרבייג'ןאזרבייג'ן | קשר | קארה קראייב  |
| 3 | אזרבייג'ןאזרבייג'ן | קשר | חוג'את חאקוורדי  |
| 4 | הונגריההונגריה | בלם | מארק תאמאש  |
| 6 | פרגוואיפרגוואי | קשר | מודו ולאדס  |
| 7 | אזרבייג'ןאזרבייג'ן | קשר | אזר אלייב  |
| 8 | אזרבייג'ןאזרבייג'ן | קשר | אמין מחמודוב  |
| 9 | ברזילברזיל | חלוץ | אנדרה שיניאשיקי  |
| 10 | אזרבייג'ןאזרבייג'ן | קשר | פיליפ אוזוביץ'  |
| 11 | צרפתצרפת | חלוץ | קילאן לאבון  |
| 12 | אזרבייג'ןאזרבייג'ן | שוער | אמיל בלאייב  |
| 14 | אזרבייג'ןאזרבייג'ן | קשר | אדי  |
| 16 | ארגנטינהארגנטינה | חלוץ | לוקאס מלאנו  |
| 17 | אזרבייג'ןאזרבייג'ן | קשר | רחמן חג'ייב  |

 |  | 

| מס' |  | עמדה | שם |
| --- | --- | --- | --- |
| 19 | אזרבייג'ןאזרבייג'ן | קשר | אזר סלאחלי  |
| 20 | סיירה לאונהסיירה לאונה | חלוץ | אלפה קונטה  |
| 22 | רוסיהרוסיה | קשר | רזיואן מירזוב  |
| 23 | הרשות הפלסטיניתהרשות הפלסטינית | קשר | עטאא ג'אבר  |
| 26 | אזרבייג'ןאזרבייג'ן | מגן | עומר בולודוב  |
| 27 | אזרבייג'ןאזרבייג'ן | קשר | פאריד יוסיפלי  |
| 44 | ברזילברזיל | מגן | יורי מתיאס  |
| 77 | בלארוסבלארוס | חלוץ | יגור בוגומולסקי  |
| 82 | אזרבייג'ןאזרבייג'ן | קשר | רופאט אבאסוב  |
| 88 | קולומביהקולומביה | חלוץ | בראיין מורנו  |
| 91 | אזרבייג'ןאזרבייג'ן | חלוץ | אגדאדאש סליאנסקי  |
| 93 | אזרבייג'ןאזרבייג'ן | שוער | רזא ג'פארוב  |
| 99 | חוף השנהבחוף השנהב | קשר | ארווין קופי  |

 |

תארים והישגים
-------------

ליגת העל האזרית:

* אליפויות (9): 1992, 1995/96, 1996/97, 2003/04, 2004/05, 2010/11, 2011/12, 2012/13, 2020/21

הגביע האזרי:

* זכייה (7): 1994/95, 1995/96, 1998/99, 2001/02, 2003/04, 2012/2013, 2013/2014

הסופר קאפ האזרי:

* זכייה (2): 1993, 1995

גביע חבר המדינות:

* זכייה: 2006

שחקנים מפורסמים בעבר ובהווה
---------------------------

* ברית המועצותברית המועצות אנטולי בנישבסקי
* ברית המועצותברית המועצות סרגיי קרמרנקו
* אזרבייג'ןאזרבייג'ן אסקר עבדולייב
* מקדוניהמקדוניה איגור מיטרבסקי
* ברית המועצותברית המועצות אלכסנדר ז'ידקוב
* אסטוניהאסטוניה דמיטרי קרוגלוב
* ברזילברזיל פלביו ולנסיו

קישורים חיצוניים
----------------

ויקישיתוף מדיה וקבצים בנושא **נפטצ'י באקו** בוויקישיתוף
* 

* אתר האינטרנט הרשמי של נפטצ'י באקו
* נפטצ'י באקו, ברשת החברתית פייסבוק

* נפטצ'י באקו, ברשת החברתית אקס (טוויטר)

* נפטצ'י באקו, ברשת החברתית אינסטגרם

* נפטצ'י באקו, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Сын Тофика Бахрамова рассказал о своем отце (Интервью), www.azerifootball.com
2. ↑  UEFA.com, ЦСКА вылетел из еврокубков, UEFA.com, ‏30 באוגוסט 2012 (ברוסית)